Zerscht amolviila Dank für Diis eMail vu geschtert und au für Diini hütiga SMS,bsunders für das mit am wunderschöna Spruch! As isch schu aso, wia Du schriibsch: wenn ma zämahebt, isch d'Lascht nu halb so schwär!  Dafür isch d'Freud doppelt so gross! Und dia Feud dia han i! Vor allem, wenn i denka, dass i Dii  bald schu wieder kann in miini Arma neh, Dii fescht hescha und . . . ganz fescht gära ha und Dii liabkosa, wo au immer  Du möchtisch!! I glaub, i kenna do a paar Stella - *grins* - won'i Dii sooo gära verwöhna tuan und's Du au speziell gära häsch!!!!    Jo i dArme neh aber im versteckte..... das isch wirklich toll...as ander bin i im Momänt gar nit i Fassig dra zdänke oder vorstelle - i bi irgendwie zue.    Im letschta Mail schriibsch vum abheba und vum schnäll zu miar kho! I warta so sehnsüchtig druf! Kumm! Wo bliibsch?    Jo wänn i das könnti wär alles viiiiiiiiiiiiieeellll eifacher!    As git Taga, wo's mii fascht verrupft vu luter Planga und Sehnsucht noch Diar. Hüt isch au aso an Tag!   Beidi Bei und da Unterliib sind im Schlofzimmer, d'Arma und da Oberliib im Büro. Da Kopf und  miis Herz uf am Sitzplatz . . . und dia zwei denkend und sind nur bi Diar!!! (Dia andera Teili ghörend natürlich au dazua!  *grins*)    Das hämmer eigentlich scho gmeinsam... em Andere nit gnau sage wies einem goht.... Du schriebsch scho ld oder hLz etc. aber so dütlich wie i dem Mail kunds nit übere. Und i tues Verdränge und probier mis Doppelläbe  zläbe mit allem drum und dra bis i in es Loch kei und fascht kei Kraft meh han drus useko.  Numme -wänn i ganz schlächt zwäg bin sag drs jetzt namig will i nit will, das Du mi nümme schpührsch und nit weisch was los isch  und dänn hämmer scho wieder de Pingpong.... *grins*)    Han Dir hüt vum 10 vor 9i bis fascht am 1/2 10i Reiki gschickt! Schiinbar hät's nüt gnützt! Oder aber i mach'as oder kann's nit richtig! Schad!!! As kann halt nit jeda an Peter sii! Wür Diar doch au soooo gära hälfa und  Dii unterstütza!!!! Wer weiss -  viellicht kunnt miini ziit jo no???    Hüt Nomittag isch es mir vo Mol zu Mol besser gange, i ha sogar zwüscheduure könne lache. Guet dr Peter Bürr hät ununterbroche sKalb gmacht! Aber i könnt mir au vorstelle dass Du mir Reiki oder öppis  gschickt häsch???    Ds Päckli vu da Linda sötti eigentlich agho sii, bin gschpannt wia'na Rägaboga, ob sie sich bi Diar mäldat und öppis davo verzällt, oder Dii  frogt. Was saisch, wenn sie dii frogt, ob Du a Ahnig higsch? Saisch ihra d'Wohrheit?  Viellicht wär's interessanter, wenn ma sie no abiz liesti zappla? Denn könnti ma jo ungeniert wieder amolas Päckli schicka? Was meinsch dazua?Du kennsch sie jo viil besser!    Sie höt vorher aglüte aber kei Ton gseit drvo. I glaub nit dass Sies scho biko hät.? Sie nimmt im Momänt mis Gäld nit a will sie an alli Organisatione schriebt oder tel. und vom Blauring? oder wie das heisst bekunnt sie schomol  über. Es git kei anderi Neuigkeite hät sie gseit! Wänn sies Paket bikunnt und verunsichert isch ob sie das ka ässe etc. würd ich ihre sscho verzelle.    I bin non it gsii go schlöfla, i glaub, warta damit grad no zua, viellicht bis am 1/2 10i - 10i? Du bisch miar jetz eidütig wichtiger gsii, han i doch in Diinem letschta SMS au a grossi Sehnsucht ussagschpührt. Nitta?  Ach, miin Schatz! Dasmol sind nit amol  3 Wucha und as kunnt mer vor, wia wenn's a halbs Johr siit am letschta mol wär!! Meinsch as wird üs amol gönnt sii, au dr Alltag mitanand z'Verbringa? . . .    Jo i ha Langizyt nach Dir und mir kunnts au eländlang vor............. I hoff, das es eines Dages en Aenderig wird geh. I dänk, die do obe sehnt jo das i unglücklig bin i dere Situation. Ich ka ebe besser umgoh wänn i weiss was  i de Zuekunft wird sie als das Ungwüssi, au wänns ganz  schlimm oder nit nach mine Wünsch isch.    Jo, miin Schatz! I weiss! Miar händ's beidi uffa geh! Und i bin sicher! As wird sich eines Tag's erfülla! Aber eba . . . mängsmol han i a riisa Geduld . . . und as anders mol mein'i, dass i das nit schaff!!!    Jo mir gohts glich......    Doch!!! I vertraua in üseri Liabi!! In a grossi, tüüfi, schöni und a ehrlichi Liabi zuanand! Sie wird üs beidna hälfa! Hälfa, dia langi Ziit vur Trennig könna z'überstaoh! Hälfa, alli Unzualänglichkeita, wo üseri  Liabi immer wieder prüaft und prüafa wird, ohni grossi Problem könna z'bewältiga!    JO das isch au für mich so, sGanze hät jo mit Dir direkt nüt ztue drum muesch au nit eso de Kopf hange loh und wien e Bluethund do höckle!!! I ha Di no genauso gärn wie letscht Wuche, aber i ha halt -erscht  sit  i Dich känn - mini Tief wie Höchs!!    Du und i! I und Du! Miar schaffend das!!    Mir beidi schaffet das, das isch jo klar? Doch, doch mit gegesätzliche Hilf! Ich hilf Dir wänns Dr nit guet goht und ich Dir gäll?!    Grad isch no da Roland a Stund bi miar gsii, er hät a paar Problem gha mit siinem Laptop. Han im da liabi Gruass usgrichtet vu Diar und  han im au bichtet, dass Du miini liabi Fründin bisch! Er hät mer uf d'Oberschenkel klopft  und gsait: das mag i Diar und Eu gönna, saisch ihra au an liaba Gruass. Au kunnt er amol vorbii, wenn Du do bisch. Das hät er miar versprocha!    Uf das freu i mi! Er isch für mich en ganz e tolle Mänsch. Aber warum "bichtet"? Häsch em au gseit, das i no verhürotet bin? Oder isch es drum will so schnäll e Fründin gfunde häsch? Ich han fallfäll e Freud das Du mich als Dini  Fründin vorgstellt häsch.... Ebe, das isch au e so es Thema: Du tuesch mi rundume als Dini Fründin vorstelle und mi voll akzeptiere... und ich? Muess überall es Versteckspiel spiele! Ich weiss doch, das Du au gärn offiziell mi Fründ wärsch....    So, miin Schatz, d'Karin hät gruafa zum Znacht. Machs guat und nimm no a paar Notfalltröpfli wäg da Narkosa. Denn kasch sie besser verarbeita!